polyglot-tagger/wikipedia-language-snippets-filtered huggingface dataset:
நுகப்பூஞ்சைத் தொகுதி என்பது பாலினவகை இனப்பெருக்கத்தின்போது உருவாகும் கோள வடிவ எதிப்புத்திறம் மிக்க நுகவிதைத்தூள்களைக் கொண்டமையும் நுகவடிவ விதைத்தூளகங்களைச் சுட்டுகிறது. நுகவடிவ விதைத்தூளகங்கள் இத்தொகுதி சார்ந்த இனங்களின் சிறப்புப் பன்மையாகும். இங்கு, சைகோசு எனும் சொல் கிரேக்க மொழியில் "இணைதல்" அல்லது " நுகம்"என்று பொருள்படும். இது விதைத்தூள்களை உருவாக்கும் இரண்டு காளான் இழைகளின் இணைந்த நுக வடிவத்தைக் குறிக்கும். -மைக்கோட்டா பூஞ்சைத் தொகுதிக்கான பின்னொட்டு அல்லது விகுதி ஆகும்.
9 நவம்பர் 2019 அன்று இந்திய உச்ச நீதிமன்றத்தின் தலைமை நீதிபதி உள்ளிட்ட ஐந்து நீதிபதிகள் கொண்ட அமர்வு, அயோத்தி வழக்கில் ஒரு மனதாக தீர்ப்பு வழங்கினர். :
மூன்று மாத காலத்திற்குள் இந்திய அரசு ஒரு அறக்கட்டளையை நிறுவி, அவ்வமைப்பு மூலமாக குழந்தை இராமர் கோயில் கட்ட வேண்டும். மேலும் இந்திய அரசு சர்சைக்குரியதாக கருதப்பட்ட 2.77 ஏக்கர் நிலத்தை அறக்கட்டளையிடம் ஒப்படைக்க வேண்டும்.
அயோத்தியில் இசுலாமியர்கள் தொழுகை நடத்த மசூதி கட்டுக் கொள்ள ஐந்து ஏக்கர் நிலத்தை இந்திய அரசு அயோத்தியில் ஒதுக்கி சன்னி வக்பு வாரியத்திற்கு வழங்க வேண்டும்
அயோத்தி சர்ச்சைக்குரிய நிலம் தொடர்பாக 2010-இல் அலகாபாத் உயர் நீதிமன்றம் வழங்கிய தீர்ப்பு சரியன்று என உச்ச நீதிமன்றம் அறிவித்தது.
இந்தியத் தொல்லியல் ஆய்வகம் சர்ச்சைக்குரிய நிலத்தில் நடத்திய அகழாய்வுகளில் கண்டெடுத்த தொல் பொருட்கள் மூலம், இசுலாமியர் அல்லாத சமயத்தவரின் கட்டிட அமைப்பு மீது பாபர் மசூதி கட்டப்பட்டுள்ளது என்ற கூற்றை நீதிமன்றம் ஏற்றுக் கொண்டது.
ஏற்கனவே உள்ள ஒரு கட்டிடத்தின் கீழிருந்த ஒரு பண்டைய மத கட்டமைப்புகளை, நட்பற்ற சக்திகளால் இடிக்கப்பட்டது என்பதை நீதிமன்றம் ஏற்கவில்லை என்பதை தனது 1,045 பக்க தீர்ப்பில் விளக்கியுள்ளது. குறிக்கவில்லை.
சீக்கிய குருமார்களில் முதல் குருவான குருநானக், கிபி 1510 மற்றும் 1511 ஆண்டுகளில் அயோத்தி சென்று குழந்தை இராமரை வழிபட்டதை நீதிமன்றம் சுட்டிக்க்காட்டியது.
மேலும் 1857-இல் நிகாங் சீக்கியப் பிரிவினர் அயோத்தி பாபர் மசூதியில் உள்ள குழந்தை இராமரை வழிபட்டதை நீதிமன்றம் சுட்டிக்காட்டியுள்ளது.
சர்ச்சைக்குரிய நிலத்தின் மீதான தங்கள் முழு ஆதிக்கத்தை நிலைநாட்ட சன்னி வக்பு வாரியம் உள்ளிட்ட இசுலாமிய அமைப்புகள் தவறிவிட்டதாக தீர்ப்பில் கூறப்பட்டது.
சர்சைக்குரிய பாபர் மசூதி வளாகத்தில், இராமர் பிறந்தார் என்ற மாறாத நம்பிக்கையுடன் தொடர்ந்து இந்துக்கள் குழந்தை இராமர் சிலையை நிறுவி வழிபட்டது முக்கிய ஆதாராமாக நீதிமன்றம் எடுத்துக் கொண்டது. பாபர் மசூதி வளாகத்தின், வெளிமுற்றப் பகுதியில் இராமர் சிலையை வைத்து வழிப்பட்ட பகுதிக்கும், உள்முற்றத்தில் தொழுகை நடத்தும் பகுதிக்கும் இடையே 1856-1857 ஆண்டுகளில் முஸ்லீம்கள் இரும்புத் தடுப்புகள் அமைத்து பிரித்தன் மூலம், பாபர் மசூதியின் உள்முற்றம் வரை இந்துக்கள் புழங்கியதாக விளங்குகிறது.
இவ்வழக்கில் ஒரு மனுதாராரான நிர்மோகி அகாரா அமைப்பிற்கு, சர்ச்சைக்குரிய நிலத்தில் பங்கு உரிமை ஏதும் கிடையாது. இருப்பினும், நிர்மோகி அகாரா அமைப்பினர் இராமர் கோயில் அறக்கட்டளையிடம் தனது முறையீட்டை எடுத்துரைக்கலாம்.
சியா வக்பு வாரியத்தினர் பாபர் மசூதி வளாகத்தின் உரிமையை, சன்னி வக்பு வாரியத்திடமிருந்து தங்களிடம் வழங்கக் கோரிய மனு தள்ளுபடி செய்ப்பட்டது.
சர்ச்சைக்குரிய அயோத்தி நிலச் சிக்கலுக்கு, அலகாபாத் உயர்நீதிமன்றம் வழங்கிய தீர்ப்பிற்கு இந்திய உச்ச நீதிமன்றம் இடைக்கால தடை விதித்தது. பின்னர் உச்ச நீதிமன்றம் இவ்வழக்கை ஏற்று தொடர்ந்து நாற்பது நாட்கள் விசாரனை செய்து, 6 ஆகஸ்டு 2019 அன்று இறுதி விசாரணையை முடித்துக் கொண்டு, தீர்ப்பை ஒத்து வைத்தது. 16 2019. 9 நவம்பர் 2019 அன்று இந்திய உச்ச நீதிமன்றம் அயோத்தி பிரச்சினைக்கு இறுதித் தீர்ப்பு வழங்கியது. தீர்ப்பின் படி, சர்சைக்குரிய 2.77 ஏக்கர் நிலத்தில், இந்திய அரசு ஒரு அறக்கட்டளை நிறுவி, அதன் மூலம் அயோத்தியில் குழந்தை இராமர் கோயில் கட்ட வேண்டும் என்றும், இசுலாமியர்கள் தொழுகை நடத்த அயோத்தில் ஐந்து ஏக்கர் நிலத்தை சன்னி வக்பு வாரியத்திற்கு அரசு ஒதுக்கித் தர வேண்டும் என தீர்ப்பு கூறியது.
2019 அயோத்தி சிக்கலுக்கு உச்ச நீதிமன்றத்தின் தீர்ப்பு, பல்லாண்டுகளாக நிலவி வந்த இந்து - முஸ்லீம்களிடையே நடைபெற்ற அயோத்தி சிக்கல் வழக்கினை, 9 நவம்பர் 2019 அன்று இந்திய உச்ச நீதிமன்றத்தின் தலைமை நீதிபதி உள்ளிட்ட ஐந்து நீதிபதிகள் அடங்கிய குழு ஒருமனதாக தீர்ப்பு வழங்கி முடித்து வைத்தனர். இந்திய உச்ச நீதிமன்றம், சர்ச்சைக்குரிய 2.77 ஏக்கர் நிலத்தை, இந்திய அரசால் புதிதாக நிறுவப்படும் அறக்கட்டளையிடம் வழங்கியும், அந்நிலத்தில் குழந்தை இராமர் கோயில் கட்டவும் உத்தரவு இட்டுள்ளது. மேலும் அயோத்தியில் முஸ்லீம்கள் தொழுகை நடத்துவதற்கு கட்டிடங்கள் கட்டிக் கொள்ள, ஐந்து ஏக்கர் நிலத்தை அரசு விலையின்றி உத்தரப் பிரதேச வக்ப் வாரியத்திற்கு வழங்க வேண்டும் என்றும் உத்திரவிட்டுள்ளது.
6 டிசம்பர் 1992 அன்று சங்பரிவார் அமைப்புகள் ஒன்று கூடி, அயோத்தியில் உள்ள ராம ஜென்ம பூமி மீது எழுப்பியதாக கருதப்பட்ட பாபர் மசூதியை இடித்தனர். பின்னர் இந்திய அரசு சர்ச்சைக்குரிய 2.77 ஏக்கர் நிலத்தை சீல் வைத்தனர். சர்ச்சைக்குரிய இந்நிலத்திற்கு உரிமை கோரி இந்து மற்றும் முஸ்லீம் அமைப்புகள், அலகாபாத் உயர் நீதிமன்றத்தில் வழக்கு தொடர்ந்தனர். அலகாபாத் உயர் நீதிமன்றம் 30 செப்டம் 2010 அன்று, சர்ச்சைக்குரிய 2.77 ஏக்கர் நிலத்தை மூன்று சரிபகுதிகளாகப் பிரித்தனர். ஒரு பகுதி குழந்தை இராமருக்கும், இரண்டாவது பகுதி நிர்மோகி அகாராவிற்கும், மூன்றாவது பகுதி சன்னி வக்பு குழுவுக்கும், பிரித்து வழங்கித் தீர்ப்பளித்தனர்.
இந்தியாவில் பல பெரிய அரசியல் கட்சிகள் உச்ச நீதிமன்ற தீர்ப்பை வரவேற்றனர். உச்ச நீதிமன்றத் தீர்ப்பில் இந்தியாவின் பெரிய இரு சமயத்தினரிடையே சமாதானம் மற்றும் ஒற்றுமை நிலவும் என பாரதிய ஜனதா கட்சி தலைவர்கள் கருத்து தெரிவித்துள்ளனர். இத்தீர்ப்புக்கு ஆதரவளித்த இந்திய தேசிய காங்கிரசு கட்சி, நாட்டில் அமைதியும், சமாதானமும் நிலவ வேண்டும் எனக்கேட்டுக் கொண்டது.
தில்லி மாநில முதல்வர் அரவிந்த் கெஜரிவால், பிகார் முதல்வர் நிதிஷ் குமார், மத்தியப் பிரதேச முதல் கமல்நாத், திமுக தலைவர் மு. க. ஸ்டாலின் ஆகிய அரசியல் கட்சிகளின் தலைவர்கள் உச்ச நீதிமன்ற தீர்ப்பை வரவேற்றனர்.
1950-இல் சர்ச்சைக்குரிய இடத்தில் இந்துக்கள் வழிபட உத்தரவைக் கோரி அலகாபாத் உயர்நீதிமன்றத்தில் கோபால் சிங் விசாரத் என்பவர் வழக்கு தொடுத்தார். 1953-இல் நிர்மோகி அகாரா என்ற இந்துத் துறவியர் அமைப்பு சர்ச்சைக்குரிய நிலதிற்கு தங்களிடம் வழங்கக் கோரி அலகாபாத் உயர் நீதிமன்றத்தில் வழக்கு தாக்கல் செய்தனர். மூன்றாதவாக உத்தரப் பிரதேச சன்னி வக்பு வாரியம், சர்ச்சைக்குரிய நிலத்தை தங்களிடம் ஒப்படைகக் கோரி வழக்கு தொடுத்தனர்.
மேலும் உயர்நீதிமன்றத் தீர்ப்பில், சர்ச்சைக்குரிய நிலத்தில், இந்துக்களில் சமய நம்பிக்கைகளின் படி, குழந்தை இராமர் பிறந்தார் என்பதை ஏற்றுக் கொண்டுள்ளது. மேலும் குழந்தை இராமர் கோயிலை இடித்து விட்டு பின்னர் அதன் மீது, பாபர் மசூதி கட்டப்பட்டது என்றும், மேலும் பாபர் மசூதி, இசுலாமிய மசூதிக் கட்டிடக் கலை விதிகளின் கட்டப்படவில்லை என்றும் தீர்ப்பில் கூறியுள்ளனர்.
உத்தரப் பிரதேசம் மற்றும் இராஜஸ்தான் மாநிலத்தில் பல பகுதிகளில் இணைய சேவை முடக்கப்பட்டது. மேலும் உச்ச நீதிமன்றத் தீர்ப்பினால் கலவரம் ஏற்படும் என கணிக்கப்பட்ட 31 மாவட்டங்களையும், 673 தனிநபர்களையும் காவல் துறையினர் நெருக்கமாகக் கண்காணித்தனர். உத்தரப் பிரதேசம் மாநிலம் முழுவதும் 144 தடையுத்தரவு நடைமுறைப்படுத்தப்பட்டது.
சன்னி மத்திய வக்பு வாரியம் இந்திய உச்ச நீதிமன்றத்த்தின் தீர்ப்பை ஏற்பதாகவும், தீர்ப்பிற்கு எதிராக சீராய்வு மனு தாக்கல் செய்வதில்லை எனக்கூறிவிட்டனர்.
தில்லி ஜும்மா மசூதி இமாம் உச்ச நீதிமன்றத் தீர்ப்பிற்கு ஆதரவு தெரிவித்துள்ளதுடன், இது குறித்து வருங்காலங்களில் சர்ச்சைகள் நடைபெறக் கூடாது என்றார்.
சர்ச்சைக்குரிய நிலப்பகுதியில் மூன்றில் ஒரு பகுதியை குழந்தை இராமர் கோயிலுக்கும், ஒரு பகுதியை நிர்மோகி அகாராவிற்கும், மற்றொரு பகுதியை சன்னி வக்பு வாரியத்திற்கு வழங்கித் தீர்ப்பளித்தனர். அலகாபாத் உயர் நீதிமன்ற தீர்ப்புக்கு எதிராக மேற்படி மூன்று குழுக்குளும் உச்ச நீதிமனறத்தில் மேல் முறையீடு செய்தனர்.
அயோத்தி வழக்கில் 9 நவம்பர் 2019 அன்று உச்ச நீதிமன்றம் தீர்ப்பு கூறுவதற்கு பதினைந்து நாட்களுக்கு முன்னரே, கலவரங்கள் நிகழாமல் இருக்க அயோத்தி முழுவதும் காவல் துறை தடையுத்தரவு அமல் படுத்தியது. துணை இராணுவப் படையினர் அயோத்தி முழுவதும் கண்காணித்தனர்.
மேலும் உச்ச நீதிமன்ற தீர்ப்பு நாளன்று ஜம்மு காஷ்மீர் ஒன்றியம் கர்நாடகா, மத்தியப் பிரதேசம், தில்லி மற்றும் உத்தரப் பிரதேசம் ஆகிய மாநிலங்களின் கல்வி நிறுவனங்களுக்கு ஒரு நாள் பொது விடுமுறை வழங்கப்பட்டது.
இத்தீர்ப்பின் மேல் முறையீடு குறித்த பதினெட்டு மனுக்கள் அனைத்தையும் 12 டிசம்பர் 2019 அன்று உச்ச நீதிமன்றம் தள்ளுபடி செய்தது.
பக்திக் காலம் என்பது கி.பி. 1318ஆம் ஆண்டு முதல் 1643 ஆம் ஆண்டுவரை எனலாம். துருக்கிச் சுல்தான்களைப் போலன்றி, மொகலாயர்கள் நாட்டை வென்று, இங்கேயே நிலையாக வசிக்கத் தொடங்கினார்கள். இவர்களது ஆட்சியில் நாட்டில் அமைதியும், திறமையான நிருவாகமும் ஏற்பட்டன. அக்காலத்தில் வாழ்ந்த சங்கரர், இராமானுசர், மத்துவர் ஆகிய ஆசாரியர்களின் கருத்துக்களும், ஒருவகைச் சித்த மதமும், நாத சம்பந்தம் என்ற மதமும் நாட்டில் நிலவின. இசுலாம் சமயமும், இங்குப் பரவத் தொடங்கியது. பலவேறு சமயக் கருத்துக்களில், ஒருமை காணும் முயற்சியைக் கபீர் மேற்கொண்டார். இவரைப் பின்பற்றிப் பாமர மக்களுக்கும் விளங்கும் வகையில் உள்ள கருத்துக்களைக் கொண்ட சர்வமத சம்மதமான சமயத்தைத் தோற்றுவிக்க முயற்சி நடைபெற்றது. இதன் விளைவாகச் சகுணம், நிர்க்குணம் என்னும் இரு சமயப்பிரிவுகள் தோன்றின. இப்பிரிவுகளுக்கேற்றவாறு, இக்காலத்திய இலக்கியத்தையும், இரு பிரிவுகளாகப் பிரிக்கலாம்.
இந்தி இலக்கியம் என்பது, இந்தி மொழியில் எழுதப்பட்ட, அதன் இலக்கியக் கூறுகளான கவிதை, கதை, கட்டுரை போன்ற படைப்பாக்கங்கள் குறித்தும், அதன் வரலாறு குறித்தும் விவரிக்கிறது. இந்தியாவில் இசுலாமியப் படையெடுப்பிற்குப் பின், இந்தி இலக்கியம் தோன்றியது எனலாம். அக்காலத்தில் பெரு மாறுதல் அடைந்து, இந்தி மொழியாக வளர்ந்தன. வடமொழியின் இரு திசைமொழிகளாக இருந்த பாலியும், அர்த்தமாகதியும் மேலும், சமஸ்கிருதத்தினை உள்வாங்கியும், இந்தி மொழி வளர்ந்து, பலவித மாறுபாடுகளுக்கு உட்பட்டது என்பர். இந்தி இலக்கியத்தின் வரலாற்றை, நான்கு பகுதிகளாகப் பிரிக்கலாம். அவை 1. வீரக்கதைக் காலம் ,
சகுணப் பிரிவில் இரு பக்தி மார்க்கங்கள் தோன்றி வளர்ந்தன. இவற்றுள் முதலாவதான இராமபக்திக்குத் துளசிதாசரும், இரண்டாவதான கிருஷ்ண பக்திக்கு வல்லபாசாரியரும் காரணமாவர். கிருஷ்ண பக்தி மார்க்கப் புலவருள் புகழ்பெற்றவர் சூர்தாசர். இவர் ஓர் இலட்சம் பாக்களை இயற்றினார் எனக் கூறப்படுகிறது. அவற்றுள் 40,000 பாக்கள், சூரசாகரம் என்ற நூலில் தொகுக்கப் பெற்றுள்ளன. துளசிதாசரையும் சூர்தாசரையும் தவிரச் சுமார் நூறு கவிஞர்கள் பக்திமார்க்கப் பாடல்களைப் பாடினார்கள். தத்துவமும், இலக்கியமும் ஒன்றாக இணைந்ததே, பக்திக் காலத்தின் சிறப்பாகும்.
இரீதிக் காலம் என்பது கி.பி. 1643ஆம் ஆண்டு முதல் 1843 ஆம் ஆண்டுவரை எனலாம். இக்காலத்தில் அலங்காரம், ரசம் போன்ற துறைகளில் பல வடமொழி நூல்கள் இந்தியில் மொழிபெயர்க்கப்பட்டன. சொந்தக் கற்பனையான நூல்கள், இக்காலத்தில் அவ்வளவாகத் தோன்றவில்லை. கேசவதாசர், பிகாரிலால், மதிராம், பூஷணர், தேவர், அலி முகீப்கான், மகாராஜா ஜஸ்வந்த் சிங் ஆகியோர், இக்காலத்து இலக்கியவாதிகள் ஆவர்.
1977 ஆம் ஆண்டில் மெல்போர்ன் துடுப்பாட்ட மைதானத்தில் நடந்த நூற்றாண்டு தேர்வுத் துடுப்பாட்டப் போட்டியில் இவர் விளையாடியதற்காக பரவலாக அறியப்படுகிறார்.அந்தப் போட்டியின் முதல் ஆட்டப் பகுதியில் பாப் வில்லிஸின் எழும்பும் பந்தினால் இவரது தாடை உடைக்கப்பட்டது. பின்னர் இரண்டாவது ஆட்டப் பகுதியில் முதலுதவி செய்து பத்தாவது இடத்தில் மட்டையாடினார் ராட் மார்ஷுடன் கூட்டாக ஒன்பதாவது இழப்பிற்கு 25, மற்றும் 54 ஓட்டங்கள் எடுத்தார். இந்த போட்டியில் ஆஸ்திரேலியா 45 ஓட்டங்கள் வித்தியாசத்தில் வெற்றி பெற்றது.
மெக்கோஸ்கர் 1974-75 ஆம் ஆண்டில் சிறப்பாக துடுப்பாட்டம் விளையாடி 682 ஓட்டங்கள் எடுத்தார். வாலி எட்வர்ட்ஸுக்கு பதிலாக இங்கிலாந்துக்கு எதிரான நான்காவது தேர்வுத் துடுப்பாட்டப் போட்டியில் இவர் ஆஸ்திரேலிய அணியில் தேர்வு செய்யப்பட்டார். முதல் ஆட்டப் பகுதியில் 80 ஓட்டங்கள் எடுத்தார், ஆனால் அந்தப் போட்டியில் விளையாடிய போது இவர் காயமடைந்தார், இரண்டாவது ஆட்டத்தில் மட்டையாடவில்லை. .
ரிச்சர்ட் பேட் மெக்கோஸ்கர் நியூ சவுத் வேல்ஸின் இன்வெரலில் பிறந்த ஒரு முன்னாள் நியூ சவுத் வேல்ஸ் மற்றும் ஆஸ்திரேலியத்ன் துடுப்பாட்ட வீரர் ஆவார் .இவர் 25 தேர்வுத் துடுப்பாட்டப் போட்டிகள் மற்றும் 14 ஒருநாள் பன்னட்டுத் துடுப்பாட்டப் போட்டிகளை ஆத்திரேலியத் துடுப்பாட்ட அணிக்காக விளையாடியுள்ளார்
மெக்கோஸ்கர் இன்வெரலில் பிறந்தார். இவர் ஒரு வங்கியில் வேலை செய்வதற்காக தனது 21 ஆம் வயதில் இவர் சிட்னிக்கு சென்றார். இவர் 1973-74 இல் நியூ சவுத் வேல்ஸ் துடுப்பாட்ட அணிக்காக12 வது வீரராக தேர்ந்தெடுக்கப்பட்டார் இவர் தனது அறிமுக முதல் தரத் துடுப்பாட்டப் போடியில் நூறு ஓட்டங்களை எடுத்தார்.
இவர் உலக தொடர் துடுப்பாட்ட அணியிலும் விளையாடினார், மேலும் 1976 ஆம் ஆண்டில் ஆண்டின் விஸ்டன் துடுப்பாட்ட வீரராகவும் இருந்தார் .
எர்கோலைன் வழிப்பொருள்கள் ஆல்கலாய்டு எர்கோலைனின் வடிவமைப்புச் சட்டகத்தைக் கொண்ட வேதிச்சேர்மங்கள் ஆகும். எர்கோலைன் வழிப்பொருள்கள் இரத்த நாளச் சுருக்கத்திற்கான மருந்துப் பொருளாகவும், ஒற்றைத் தலைவலிக்கான சிகிச்சை மற்றும் துயர் குறைப்பியாகவும் காஃவீன்) உடன் இணைத்துப் பயன்படுத்தப்படுகிறது. மேலும் நடுக்குவாதத்திற்கான சிகிச்சையிலும் பயன்படுகிறது. சில எர்கோலைன் ஆல்கலாய்டுகள் எர்காட் பூஞ்சைகளில் காணப்படுவதோடு ரொட்டிப்பூஞ்சை நோய் என்ற நிலையிலும் ஈடுபடுகிறது. இதர எர்கோலைன் வழிப்பொருள்கள் இல்காட்சியுணர்வு மற்றும் மாயத்தோற்றங்கள் தெரிவதாக உணரும் ஒரு வித மன நோய்க்கான மருந்துகளான லைசெர்ஜிக் ஆசிட் டைதைலமைடு ஆகியவற்றை உள்ளடக்கியதாக உள்ளன. மற்றும் சில ஆல்கலாய்டுகள் ஆர்கைநியா நெர்வோசா, இப்போமோயியோ டிரைகலர் மற்றும் இவ்றை ஒத்த தாவரங்களில் காணப்படுகிறது.எர்கோலின் வழிப்பொருள்களில் மூன்று முக்கிய வகைகள் காணப்படுகின்றன. அவை,
கிளாவைன் தொகுதி சேர்மங்கள் ஆகியவை ஆகும். இச்சேர்மங்கள் அடிப்படை எர்கோலின் வளையத்துடன் இணைக்கப்பட்ட டிரைபெப்டைடு அமைப்பைக் கொண்டுள்ளன.
எர்கோலைன் ஆல்கலாய்டுகள் கீழ்நிலை பூஞ்சைகளில் காணப்படுகின்றன. மேலும் சில இனங்கள் பூக்கும் தாவரங்களிலும், மெக்சிகன் தாவரங்களான துர்பினா கோரிம்போசா மற்றும் இபோமோயியா மூவண்ணம் ஆகியவைகளில் காணப்படுகின்றன. இத்தாவரங்களின் விதைகள் சில உளவியல் நோய்களுக்கான சிகிச்சையில் பயன்படும் மருந்துகளாக அடையாளம் காணப்பட்டுள்ளன. இந்த விதைகளில் உள்ள முக்கிய ஆல்கலாய்டுகள் எர்கைன் மற்றும் அதன் ஒளியியல் மாற்றியமான ஐசோர்கைன் ஆகும். மேலும் பல லைசெர்ஜிக் அமில வழிப்பொருள்கள் மற்றும் கிளாவின்கள் குறைந்த அளவுகளில் உள்ளன. ஹவாயிய உயிரினங்கள் ஆர்கைரியா நெர்வோசா இதை ஒத்த ஆல்கலாய்டுகளையும் உள்ளடக்கியுள்ளன.
இயற்கையாக காணப்படும் எர்கோனோவைன் மற்றும் எர்கோடமீன் இவற்றைத் தவிர்த்து, தொகுப்புமுறை வழிப்பொருள்களான மெதர்ஜின் , ஒற்றைத் தலைவலி மருந்துகளான டைஐதரோஎர்கோடமீன் மற்றும் மெத்திசெர்ஜைடு, ஐதெர்ஜின் ஆகியவையும் காணப்படுகின்றன.
நாடாளுமன்ற அருங்காட்சியகம் இந்தியாவில்புதுதில்லியில் சன்சாத் பவனுக்கு அருகில் அமைந்துள்ள இந்திய நூலக கட்டிடத்தில் உள்ள ஒரு அருங்காட்சியகம் ஆகும். இந்த அருங்காட்சியகம் 29 டிசம்பர் 1989 ஆம் நாளன்று அப்போதைய மக்களவைத் தலைவரால் நாடாளுமன்ற மாளிகை இணைப்புக் கட்டடத்தில் திறந்து வைக்கப்பட்டது, பின்னர் அது தற்போதைய இடமான சன்சாடியா ஞானபீத்தின் சிறப்பு மண்டபத்தில் உள்ள, நாடாளுமன்ற நூலகக் கட்டடத்திற்கு மாற்றி அமைக்கப்பட்டது., அங்கு இந்த அருங்காட்சியகம் 7 மே 2002 ஆம் நாளன்று இந்திய ஜனாதிபதி கே.ஆர்.நாராயணன் அவர்களால் திறந்து வைக்கப்பட்டது., . ஊடாடும் அருங்காட்சியகத்தை ஜனாதிபதி ஆ.ப.ஜெ. அப்துல் கலாம் 15 ஆகஸ்ட் 2006 ஆம் நாளன்று திறந்து வைத்தார்.
அருங்காட்சியகம் செவ்வாய்க்கிழமை முதல் சனிக்கிழமை வரை காலை 11.00 மணி முதல் மாலை 5 மணி வரை திறந்திருக்கும். ஒவ்வொரு ஞாயிறு மற்றும் திங்கட்கிழமைகளிலும், அமர்வுக்கு இடைப்பட்ட காலத்தில் இந்த அருங்காட்சியகம் மூடப்பட்டிருக்கும். நாடாளுமன்றம் அமர்வில் இருக்கும் காலகட்டத்தில் திங்கட்கிழமைகளில் இந்த அருங்காட்சியகம் பார்வையாளர்களின் வசதிக்காகத் திறந்து வைக்கப்பட்டிருக்கும்.
புதுதில்லியில் உள்ள இந்த நாடாளுமன்ற அருங்காட்சியகம் ஜனநாயகப் பாரம்பரியம் கொண்டு அமைந்துள்ள 2,500 கால இந்திய ஜனநாயக வரலாற்றை கதை மூலமாக விளக்குகின்றது. ஒலி ஒளி காட்சி அமைப்புடன் வரலாறானது விளக்கப்படுகிறது. பெரிய திரைகளைக் கொண்டு அமைந்துள்ள, கணினி ஊடக அமைப்பானது அனைத்து நிகழ்வுகளையும் காட்சி அளவில் சிறப்பாக பார்வையாளர்களின் முன் வைக்கிறது.
இது ஒரு ஊடாடும் அருங்காட்சியகம் என்ற நிலையில் அமைந்த அருங்காட்சியகம் ஆகும். இது இந்தியாவின் சுதந்திரப் போராட்டத்தின் கதையை நமக்கு எடுத்துக் கூறுகிறது. மக்களவை சபாநாயகருக்கு வெளிநாட்டு பிரதிநிதிகள் அன்பளிப்பாகத் தந்த அரிய பரிசுகள் இங்கு உள்ளன.
இந்த நூலகம் முதலில் பிரம்மஞான சபையின் தலைமைச் செயலகத்திற்குள் அமைந்திருந்தது. 1966-ஆம் ஆண்டில் இஃது ஒரு தனி கட்டடமான அடையாறு நூலகக் கட்டடம் என்ற கட்டடத்திற்கு இடம் மாற்றம் செய்யப்பட்டது. பழைய நூல்கள் மற்றும் கையெழுத்துப் பிரதிகளைக் கொண்ட பொது அருங்காட்சியகமும் இதில் உள்ளன. அடையாறு நூலகம் சென்னைப் பல்கலைக்கழகத்தின் சமஸ்கிருதம் மற்றும் இந்தியவியல் ஆகிய துறையில் முதுகலை பயின்று வருகின்ற மாணவர்களால் பயன்படுத்தப்பட்டு வருகிறது. 1990-ஆம் ஆண்டில், ஆஸ்திரேலியாவைச் சேர்ந்த கொடையாளரான எலிஸ்டன் காம்ப்பெல் அடையாறு நூலகத்திற்கு மேலும் நிதி அளித்தார். மற்றும் ஆஸ்திரேலியாவில் உள்ள சிட்னி நகரில் காம்ப்பெல் பிரம்மஞான ஆய்வு நூலகத்தை நிறுவினார்.
ஹென்றி ஸ்டீல் ஓல்காட் டிசம்பர் 1886-ஆம் நாளன்று "நூலக ஓல்காட்" என்பதை நிறுவினார். ஓல்காட்டின் சிறிய தனியார் சேகரிப்புகளில். 24 மொழிகளில் அமைந்த தோராயமாக 200 நூல்கள் நூலகத்தின் மையமாக இருந்தன. ஆசியாவில் தனது பயணத்தின்போது, ஓல்காட் நூலகத்திற்காக அதிகமான நூல்களைப் பெற்றார். அவற்றில் பெரும்பாலான நூல்கள் அரிய நூல்கள் ஆகும். 1907-இல் ஓல்காட் இறந்த பிறகு, நூலகம் மற்ற தத்துவவாதிகளால் தொடர்ந்து நடத்தப்பட்டது. தற்போது இந்த நூலகத்தில் தோராயமாக 250,000 நூல்கள் மற்றும் 20,000 பனை ஓலைகள் உள்ளன. இந்த நூலகம் தற்போது உலகின் மிக முக்கியமான ஓரியண்டலிஸ்ட் நூலகங்களில் ஒன்றாகக் கருதப்படுகிறது.
அடையாறு நூலகம் மற்றும் ஆய்வு மையம் 1886-ஆம் ஆண்டில் பிரம்மஞானியான என்றி சிடீல் ஓல்காட் என்பவரால் நிறுவப்பட்டது. இந்த நூலகம் சென்னைக்கு அருகிலுள்ள அடையாறு பகுதியில் உள்ள பிரம்மஞான சபை வளாகத்தில் அமைந்துள்ளது.
சிகாகோ பல்கலைக்கழகம் அடையாறு நூலகத்தில் உள்ள பழைய படைப்புகளை நவீன நுட்பங்களைக் கொண்டு பாதுகாக்க முயற்சியினை மேற்கொண்டு வருகிறது.
அமர் ஜவான் ஜோதி எனப்படுகின்ற அழியாத படை வீரரின் சுடர் 1971 ஆம் ஆண்டு இந்திய-பாகிஸ்தான் போருக்குப் பின்னர் கட்டப்பட்ட ஒரு இந்திய நினைவகம் ஆகும். போரின் போது இறந்த இந்திய ஆயுதப்படைகளின் தியாகிகள் மற்றும் அறியப்படாத வீரர்களை நினைவுகூரும் வகையில் இந்த நினைவுச்சின்னம் 1971 டிசம்பரில் கட்டப்பட்டது. இதனை 1972 ஆம் ஆண்டில் இந்திரா காந்தி திறந்து வைத்தார். அமர் ஜவான் ஜோதி புது தில்லியில் ராஜ்பத் என்னும் இடத்தில் இந்தியாவின் வாயில் பகுதியின்கீழ் அமைந்துள்ளது. இது ஒரு கல்லறை மற்றும் பீடத்தைக் கொண்டு காணப்படுகிறது. "அமர் ஜவான்" என்று கல்லறையின் நான்கு பக்கங்களிலும் தங்கத்தால் செதுக்கி வைக்கப்பட்டுள்ளது. அதன் உச்சியின் மீது எல் 1 சுய-ஏற்றுதல் துப்பாக்கி நின்ற நிலையில் காணப்படுகிறது. அதில் அடையாளம் காணமுடியாத படை வீரர் ஒருவரின் தலைக்கவசம் காணப்படுகிறது. இந்த பீடம் நான்கு அடுப்புகளால் பிணைக்கப்பட்ட நிலையில் அமைந்துள்ளது, அவற்றில் ஒன்று தொடர்ந்து எரியும் சுடரைக் கொண்டுள்ளது.
3 டிசம்பர் 1971 முதல் 16 டிசம்பர் 1971 வரை , கிழக்கு பாகிஸ்தானில் விடுதலைப் போரின்போது இந்தியா பாகிஸ்தானுடன் இராணுவ மோதலைக் கொண்டிருந்தது. பங்களாதேஷை உருவாக்க இந்தியா உதவியது, இதன் போது பல இந்திய வீரர்கள் உயிர் இழந்தனர். 1971 டிசம்பரில், 1971 ஆம் ஆண்டு இந்திய-பாகிஸ்தான் போருக்குப் பிறகு, இந்திரா காந்தி பாகிஸ்தான் மீது படையெடுத்து இறந்த மற்றும் அறியப்படாத வீரர்களை நினைவுகூரும் வகையில் இந்தியா நுழைவாயிலின் கீழ் அமர் ஜவான் ஜோதி கட்டுவதற்கு பணம் செலுத்த உதவினார். ஜனவரி 26, 1972 அன்று , இந்த நினைவுச்சின்னம் இந்திரா காந்தியால் அதிகாரப்பூர்வமாக திறக்கப்பட்டது.
1971 ஆம் ஆண்டில் நடைபெற்ற இந்திய-பாகிஸ்தான் போருக்குப் பின்னர் கட்டப்பட்ட அமர் ஜவான் ஜோதி, மோதலில் உயிரை ஈத்த மற்றும் உயிர் நீத்த அறியப்படாத வீரர்களை நினைவுகூருவதற்காக அமைக்கப்பட்ட நினைவுச் சின்னம் ஆகும். இப் போரின் விளைவாக சுதந்திர பங்களாதேஷ் உருவானது எரியும் சுடர் என்றும் அழியாச்சுடராகக் கருதப்படுகிறது.
1972 ஆம் ஆண்டு முதல், ஒவ்வொரு ஆண்டும் குடியரசு தினத்தன்று , ஜனாதிபதி, பிரதமர், விமானப் படைத் தலைவர், கடற்படைத் தளபதி, ராணுவப் படைத் தலைவர் மற்றும் முக்கியப் பிரமுகர்கள் அமர் ஜவான் ஜோதியில் மாலை அணிவித்து இறந்த மற்றும் அறியப்படாத வீரர்களுக்கு மரியாதை செலுத்தி வருகின்றனர்.
முதன்மைக் கட்டமைப்பான இந்தியாவின் வாயில் என்பதானது முதலில் 1921 ஆம் ஆண்டில் எட்வின் லுடியன்ஸ் என்பவரால் கட்டப்பட்டது. அமர் ஜவான் ஜோதி 1971 ஆம் ஆண்டில் இந்தியாவின் வாயில் அமைப்புடன் சேர்க்கப்பட்டது.
ஒரு சீர்திருத்த பாதையில் இயங்கிய கத்தாமி 1997 மே 23 அன்று அதிபராக தேர்ந்தெடுக்கப்பட்டார், இது குறிப்பிடத்தக்க தேர்தல் என்று பலர் விவரித்தனர். வாக்காளர் எண்ணிக்கை கிட்டத்தட்ட 80% ஆகும். மட்டுப்படுத்தப்பட்ட தொலைக்காட்சி ஒளிபரப்பு இருந்தபோதிலும், கத்தாமி 70 சதவீத வாக்குகளைப் பெற்றார். "ஈரானில் இறையியல் பயிற்சியின் மையமாகவும், பழமைவாத கோட்டையாகவும் இருக்கும் கோமில் கூட, 70% வாக்காளர்கள் கத்தாமிக்கு வாக்களித்தனர்." இஸ்லாமிய குடியரசின் அரசியலமைப்பின் படி அதிகபட்சமாக இரண்டு முறை பணியாற்றிய பின்னர்,சூன் 8, 2001 அன்று இரண்டாவது முறையாக மீண்டும் தேர்ந்தெடுக்கப்பட்டார் மற்றும் ஆகஸ்ட் 3, 2005 அன்று பதவி விலகினார்.
அந்தக் காலம் வரை அதிகம் அறியப்படாத கத்தாமி, அதிபதி பதவிக்கு தனது முதல் தேர்தலின் போது கிட்டத்தட்ட 70% வாக்குகளைப் பெற்றபோது உலகத்தின் கவனத்தை ஈர்த்தார். கத்தாமி தாராளமயமாக்கல் மற்றும் சீர்திருத்தத்தின் வழியில் இயங்கினார். கத்தாமி தான் அதிபராக இருந்த இரண்டு பதவிக் காலங்களில் , கருத்துச் சுதந்திரம், சகிப்புத்தன்மை மற்றும் பொது சமூகம், ஆசியா மற்றும் ஐரோப்பிய ஒன்றியம் உள்ளிட்ட பிற மாநிலங்களுடன் ஆக்கபூர்வமான இராசதந்திர உறவுகள் மற்றும் தடையற்ற சந்தை மற்றும் வெளிநாட்டு முதலீட்டை ஆதரிக்கும் பொருளாதாரக் கொள்கை ஆகியவற்றை ஆதரித்தார்.
கத்தாமி 1943 அக்டோபர் 14 ஆம் தேதி, யாசுது மாகாணத்தில் உள்ள அர்தகன் என்ற சிறிய நகரத்தில் பிறந்தார். கத்தாமி முகம்மதுவின் நேரடி ஆணாதிக்க வம்சாவளி என்பதால் சயீத் என்ற பட்டத்தை வைத்திருக்கிறார். அவர் 1974 ஆம் ஆண்டில் மதச் சட்டத்தின் பிரபல பேராசிரியரின் மகள் மற்றும் மூசா அல் சதரின் மருமகள் ஜோக்ரே சதேகியை மணந்தார். அவர்களுக்கு இரண்டு மகள்கள் மற்றும் ஒரு மகன் உள்ளனர்: லைலா , நார்சசு , மற்றும் எமட் .
கத்தாமியின் தந்தை, மறைந்த அயதுல்லா உருகொல்லா கத்தாமி, ஒரு உயர் பதவியில் இருந்த மதகுருவாகவும், ஈரானிய புரட்சியின் ஆரம்ப ஆண்டுகளில் யாசுது நகரில் காதிப் ஆவார். தனது தந்தையைப் போலவே, கத்தாமியும் அயதுல்லாவாக மாறியபோது உள்ளூரின் முக்கியத்துவத்திற்கு உயர்ந்தார்.
பிப்ரவரி 8, 2009 அன்று, கத்தாமி 2009 அதிபர் தேர்தலில் போட்டியிடுவதாக அறிவித்தார் ஆனால் மார்ச் 16 அன்று தனது நீண்டகால நண்பரும் ஆலோசகருமான ஈரானின் முன்னாள் பிரதம மந்திரி மிர்-கொசைன் மௌசவிக்கு ஆதரவாக விலகினார்.
கத்தாமி நாகரிகங்களிடையே உரையாடலை முன்மொழிந்தார். 2001 ஆண்டு ஐக்கிய நாடுகள் கடாமியின் கருத்தினை "ஐக்கிய நாடுகளின் நாகரிகங்களின் மத்தியில் உரையாடல் ஆண்டாக" அறிவித்தது.
எந்திரப் பிணைப்பு என்பதில் எந்திரப் பகுதிகளைச் சமநிலைப்படுத்தல், அதிர்வு முதலிய பல்வேறு பிரச்சினைகள் ஆராயப்படுகின்றன. ஓர் எந்திரத்தில் பயன்படும் பல்வகையான பிணைப்புக்களை, அதற்கொப்ப வடிவ கணித முறைப்படி ஆராய்ந்து, எளிய எந்திரத்தின் அமைப்பை அறியலாம். ஓர் எந்திரத்தின் உறுப்புக்களில் இரண்டு தொட்டவாறு இருந்தால், அவற்றை ஓர் இயக்கவியல் இணையுறுப்பு எனலாம். இது ஒரு பரப்பில் தொட்டவாறு இருந்தால், அவை தாழ்ந்த இணையுறுப்பு எனவும், ஒரு வரையில் தொட்டவாறிருந்தால் உயர்ந்த இணையுறுப்பு என்பர். பிணைப்புக்களின் எண்ணிக்கைக்கும், இணையுறுப்புகளின் எண்ணிக்கைக்கும் இடையே, ஓர் இயற்கணிதத் தொடர்பைப் பெறலாம். இதைப் போலவே, பிணைப்புக்களுக்கும், இணைப்புக்களுக்கும் உள்ள தொடர்பையும் பெறலாம். ஓர் உயர்ந்த இணையுறுப்புப் பதிலாக, இரு தாழ்ந்த இணையுறுப்புகளையும், மேலுமொரு பிணைப்பையும் எந்திரத்தில் பயன்படுத்தலாம்
முன்னரே தீர்மானிக்கப்பட்ட பலவகை இயக்கங்களைப் பெறப் போக்குமாற்றிகள் பயன்படுகின்றன. ஓர் எஞ்சின் உருளைக்குள் நுழையும் காற்றை அனுமதிக்கும் வால்வுகளும், கழிவு வாயுக்களை வெளியேற்றும் வால்வுகளும், போக்குமாற்றிகளால் இயங்குகின்றன. தானாக இயங்கும் கடைச்சல் எந்திரம், எல்லாவகைகளிலும் இயங்க, அதிலுள்ள உருளைப் போக்குமாற்றி உதவுகிறது. இதன் உதவியால் நிலையான வேகத்தையும், நிலையான வேகவளர்ச்சியையும், சுத்த ஹார்மானிக் இயக்கம் போன்ற பல்வேறு இயக்கங்களையும் பெறலாம். இயக்கத்தைத் தடை செய்ய பிரேக்குப் பயன்படுகிறது. அகத்தே விரிந்து தடுக்கும் பிரேக்கு மோட்டார் வண்டியில் பயன்படுகிறது. தோற்றுவிக்கப்படும் திறனை அளவிட விசைமானி பயன்படுகிறது. இது சக்தியை முற்றிலும் ஏற்றோ அல்லது கடத்தியோ அதை அளவிடும் திறன் பெற்றுள்ளது.
பல்லிணைகளும், பல்லிணைத்தொடர்களும், இயக்கத்தைக் கடத்தும் சாதனங்களில் வேறொருவகையாகும். கடிகாநத்திலும் மோட்டாரிலும் உள்ள பல்லிணைகளின் பற்கள் மிக உறுதியாகவும் நழுவாதனவாகவும் இருக்க வேண்டும். இரு சக்கரங்களின் அச்சுக்கள் இணையாகவும், பற்கள் நேராகவும், சாதாரணமாகச் சக்கரங்களின் தளத்திற்கு நேர்க்குத்தாகவும் இருப்பது மேட்டுப் பல்லிணைகள் எனப்படும். பல்லிணைகளால் இணைக்கப்படும் தண்டுகள் ஒரே தளத்தில் இல்லாவிட்டால் தண்டுகளை இணைக்கும் உராய்வுப் பரப்பில் ஒரு பகுதியைப் பல்லிணைகளையும் இணைக்கப் பயன்படுத்தவேண்டும். இவ்வாறு செய்து சுருள் பல்லிணைகளையும், புழுப்பல்லிணைகளையும் பெறலாம். ஒரு தொடராகப் பின்னியிருக்கும் பல்லிணைகளை, ஒரு சுழலும் பிணைப்புக் கடத்திச் செல்லுமாறு அமைத்துச் சூரியகிரகப் பல்லிணை அமைப்பைப் பெறலாம்.
ஒரு பிணைப்பின் வேகத்தையும், வேக வளர்ச்சியையும் அறியலாம். ஒரு பிணைப்பின் வேகப்படம் பிணைப்பின் வடிவத்தையே ஒத்திருக்கும். ஆனால், பிணைப்பின் வடிவத்தை வேகத்தின் திசையில் 90 திருப்பி, அதன் வேக பிம்பத்தைப் பெறலாம். வேகவளர்ச்சியும், இதையே ஒத்திருக்கும். ஆனால், அது 90 க்கும் அதிகமான கோணத்தில் திருப்பிப் பெறப்படும். இயக்கம் எந்திரங்களின் சிறப்பியல்பாகும். இயக்கம் உள்ள இடத்தில் உராய்வும், இருக்குமாதலால் எந்திரங்களைப் பற்றிய கொள்கைக்கு உராய்வு முக்கியமானதாகும். உராய்வினால் தொல்லை விளையும்போது, அதைக் குறைக்க முயல்கிறார்கள். விசைப்பொறியின் இறுக்குத் தடையைப் போன்ற உறுப்பில் உராய்வு தேவையாகும் போது, குறைவான இடத்தில் அதிகமான உராய்வைப் பெற முயல்வார்கள். உயவிடும்போது உராய்வு குறைவதால் அதுவும் முக்கியமானது.
சம இயக்கச் சக்கரம் எந்திரத்தின் வேகத்தை ஒரே நிலையில் கட்டுப்படுத்துகிறது. எந்திரம் வேகமாக ஓட முயன்றால் மிகுதியாக வெளிப்படும் சக்தி சம இயக்கச் சக்கரத்தில் சேமித்து வைக்கப்படுகிறது. தேவையானபோது இந்தச் சக்தி வெளிவருகிறது. சம இயக்கச் சக்கரத்தினால் எந்திரத்தின் வேகத்தைக் கட்டுப்படுத்த இயலாதுபோனால் 'கவர்னர்' பயன்படுகிறது.
உயிரினங்களின் பன்முகத்தன்மை மற்றும் அழிந்துபோன மற்றும் உயிருள்ள உயிாினங்களைப் இடையிலான வேறுபாட்டைப் பற்றி படிப்பதாகும். உயிரியலாளர்கள் பல வேறுபட்ட வரைபடங்கள் மற்றும் "மரங்கள்" உருவாக்குவதன் மூலம் அவற்றிற்கு இடையேயான உறவினைப் நன்கு புாிந்து கொண்டு படிக்கின்றனர்.
உயிரினங்களின் அறிவியல் பெயர்கள், சிறிறினங்கள் விளக்கங்கள் மற்றும் கண்ணோட்டங்கள், வகைபிரித்தல் வாிசைகள் மற்றும் வகைப்பாடு பரிணாம மற்றும் உயிரின வரலாறுகள் ஆகியவை அடங்கும்.